338 



Det extraflorale Nektarium hos Carapa guyanensis Aubl. 



Hertil Tab. IV. Figg. 3 7 . 



Carapa guyanensis Aubl. er et smukt Træ af Meliaceernes 

 Familie med meget store, finnede Blade. Det har hjemme i tropisk 

 Amerika, i hvis Mangrover det ofte forekommer. Dog voxer det 

 ogsaa, og maaske nok saa meget, udenfor Strandvegetationen, i 

 „ÆomVig/omY/"- Formationen og længere inde; Warming 1 ) an- 

 fører det heller ikke blandt den vestlige Mangroves Karakterplanter, 

 og Spruce-) nævner det blandt de Træer, han traf „hele Vejen 

 op ad Amazonfloden". I Mangroven paa vore desværre forhen- 

 værende vestindiske Øer findes Arten ikke, derimod træffes den 

 igen i Strandfloraen paa Senegambiens Kyst, hvis Mangrove væsent- 

 lig dannes af samme Arter som Amerikas, f. Ex. Rhizophora Mangle 

 L. 3 ). Af Slægten Carapa kendes ogsaa Arter fra den gamle Verden, 

 nemlig de indiske Mangrovers C. moluccensis Lam. og C. obouata 

 Bl., som imidlertid vistnok rigtigere sammenfattes i Slægten Xglo- 

 carpus Koenig; en Adskillelse af disse to Slægter er sikkerlig 

 vel begrundet, og Harms, som har behandlet Familien i Engler 

 & PrantTs „Natürliche Pflanzenfamilien", gennemfører den ogsaa. 

 I vor botaniske Haves Palmehus dyrkes et stort og smukt Exem- 

 plar af Carapa guyanensis Aubl.; det kom hertil i 1870 fra Kew 

 Gardens, efter hvad Hr. botanisk Gartner Lange meddeler mig, 

 og turde nu vel have en Alder af c. 50 Aar. Da jeg paa det har 

 gjort en Iagttagelse, som ikke synes forhen kendt, skal jeg i det 

 følgende göre Rede for den, idet jeg takker for den Beredvillighed, 

 hvormed det ikke almindelige Materiale er stillet til min Raad- 

 ighed. 



De store, spredte Blade, som ikke ere forsynede med Axel- 

 flige, ere ligefinnede; saaledes maa de i al Fald betegnes i ud- 



') Oecology of Plants, Oxford, 1909; p. 235. 



'•') Notes of a Botanist on the Amazon and Andes, ed. by Wallace, 1908. 



") Interessante Betragtninger over Strandvegetatiun og Carapa findes i et 

 noget bredt, men höjst læseværdigt Værk af Guppy : Plants, Seeds and 

 Currents in the West Indies and Azores, London. 1917; pag. 141. 



